Mordaunt Hall

Frederick William Mordaunt Hall (født 1. november 1878, død 2. juli 1973) var en engelskfødt amerikansk journalist og forfatter. Han var den første faste filmkritikeren i  The New York Times, en stilling han hadde fra 1924 til 1934.

 Biografi 
Hall ble født i Guildford i Surrey i England. Venner kalte ham «Freddie». Hall hevdet senere at hans fulle navn var Frederick Wentworth Mordaunt Hall. Hans far var rektor ved en skole i Tottenham.

Hall immigrerte til USA og bosatte seg i New York i 1902. Han arbeidet som agent for Buffalo Bills Wild West Show fra rundt 1907 og ble allerede da omtalt som «en gammel avisjournalist». 
I 1909 anklaget teaterimpresario Oscar Hammerstein I Hall og en annen journalist for å ha angrepet ham utenfor The Knickerbocker Hotel i New York. Saken ble henlagt da Hammerstein reiste til Europa. Hall arbeidet i New York Press  fra 1909 til 1914, da han sluttet seg til New York Herald. Han giftet seg med amerikanske Helen Rowe i 1909. Hun døde i 1972.

Hall var løytnant i Royal Naval Volunteer Reserve under første verdenskrig og utførte etterretningsarbeid. Han skrev om andres krigserfaringer i boken Some Naval Yarns (1917). Hall kom hjem fra tjeneste i 1919. Han returnerte til England samme året. I begynnelsen av 1920-årene skrev han mellomtitler til filmer, som ble utformet av en ung Alfred Hitchcock, på filmstudioet Famous Players-Lasky i Islington. 

Hall reiste tilbake til USA i 1922 og hadde sin første byline i The New York Times samme året. I oktober 1924 ble han avisens første faste filmkritiker, en stilling han hadde frem til september 1934. I nekrologen hans i The New York Times ble skrivestilen hans beskrevet som «pratsom, respektløs og ikke særlig analytisk. (...) Interessen andre kritikere har i å analysere filmteknikker var ikke noe for ham.»  

Etter å ha sluttet i The New York Times, var Hall vert for et radioprogram fra New York, om filmer og skuespillere, fra 1934 til 1935 og dramakritiker for Boston Transcript fra 1936 til 1938. Hall ble amerikansk statsborger 10. desember 1941, to dager etter at USA ble med i andre verdenskrig. Han arbeidet for Columbia Broadcasting System i New York i 1942. Hall ble senere ansatt som korrekturleser hos Bell Syndicate og skrev tidvis artikler. Han døde 94 år gammel i New York.

 Fotnoter 

 Referanser 
Social Security Death Index.

Free BMD. Ancestry.com and The Church of Jesus Christ of Latter-day Saints. 1881 England Census [on-line database]. Provo, UT, USA: The Generations Network, Inc., 2004. 
Inventory of Sardi's Caricatures, 1925–1952, Billy Rose Theatre Division, New York Public Library.
Ancestry.com. 1891 England Census [on-line database]. Provo, UT, USA: The Generations Network, Inc., 2005.
Frederick William Mordaunt Hall, begjæring om statsborgerskap No. 379086, U.S. District Court for the Southern District of New York.

Kilder:
 Passasjerliste fra S.S. «Orotava», havnen i New York, 20. desember 1909. 
 Passasjerliste fra S.S. «Homeric», havnen i New York, 4. mai 1922, ark 6, linje 6. 
 Passasjerliste fra S.S. «Liberte», havnen i Plymouth i England, 20. juni 1960. 
Helen Hall, født 3. februar 1886, død november 1972. Ancestry.com. Social Security Death Index [on-line database]. Provo, UT, USA: The Generations Network, Inc., 2008.
Ancestry.com. Border Crossings: From Canada to U.S., 1895-1956 [on-line database]. Provo, UT, USA: The Generations Network, Inc., 2007.
Passasjerliste fra «Carmania», havnen i Liverpool, 25. november 1919. Ancestry.com. UK Incoming Passenger Lists, 1878-1960 [on-line database]. Provo, UT, USA: The Generations Network, Inc., 2008.

Frederick William Hall, passasjerliste fra «Homeric», havnen i New York, 4. mai 1922. Ancestry.com. New York Passenger Lists, 1820-1957 [on-line database]. Provo, UT, USA: The Generations Network, Inc., 2006.


Ancestry.com. New York Petitions for Naturalization [on-line database]. Provo, UT, USA: The Generations Network, Inc., 2007.
Ancestry.com. U.S. World War II Draft Registration Cards, 1942 [on-line database]. Provo, UT, USA: The Generations Network, Inc., 2007.

 Eksterne lenker 



Kategori:Filmkritikere fra USA
Kategori:Personer fra USA født i England
Kategori:Personer fra Guildford